இந்த வகைமையில் மிகவும் பிரபலமான ஹோண்டா சிட்டி, பெட்ரோல் மாடலில் ஒன்பது லட்சத்திலிருந்து பதினாலு லட்சம் ரூபாய் வரையிலும், டீசல் மாடல் ரூ. 11.3 லட்சத்திலிருந்து ரூ. 14.1 லட்சம் வரையிலான விலையிலும் விற்கப்படுகின்றன. பெட்ரோல், டீசல் இரண்டிலுமே ஆட்டோமேடிக் கியர் வசதி கிடைக்கின்றது. ஹூண்டாயின் வெர்னா, ரூ. 7.8 லட்சத்திலிருந்து பதிமூன்று லட்சம் ரூபாய் வரையில் விற்கப்படுகின்றது. பெட்ரோல், டீசல் இரண்டிலுமே ஆட்டோமேடிக் கியர் வசதி உண்டு. எட்டு லட்ச ரூபாயிலிருந்து பனிரெண்டு லட்ச ரூபாய் வரையில் விற்கப்படும் மாருதி சுசுகியின் சியாஸ் பெட்ரோல் மற்றும் டீசல் மாடல்களில் கிடைக்கின்றது.